ANUNȚ

Astăzi, 26.04.2023, Autoritatea Națională de Reglementare pentru Serviciile Comunitare de Utilități Publice, anunță deschiderea procedurii de transparență decizională în procesul de elaborare a ***proiectului de Ordin*** ***privind abrogarea Ordinului președintelui A.N.R.S.C. nr. 259/2004 pentru aprobarea Normelor privind autorizarea în domeniul montării şi exploatării sistemelor de repartizare a costurilor pentru încălzire şi apă caldă de consum în imobile de tip condominiu.***

Prin modificările aduse Legii serviciilor comunitare de utilități publice nr. 51/2006 de Legea nr. 225/2016 pentru modificarea şi completarea Legii serviciilor comunitare de utilităţi publice nr. 51/2006, serviciul de alimentare cu energie termică în sistem centralizat a trecut din sfera de reglementarea a A.N.R.S.C. în ceea a A.N.R.E..

Totodată, potrivit prevederile art. V alin. (4) din Legea nr. 225/2016 *Până la elaborarea şi aprobarea prin ordin al președintelui A.N.R.E. a reglementărilor prevăzute de* *dispozițiile art. 14 din Legea serviciului public de alimentare cu energie termică nr. 325/2006, cu modificările ulterioare, sunt aplicabile prevederile din reglementările tehnice şi comerciale emise de A.N.R.S.C. în domeniul serviciului public de alimentare cu energie termică.*

Prin urmare, pentru eliminarea paralelismului legislativ ca urmare a aprobării de către președintelui A.N.R.E. a Ordinul nr. 87/2022 privind aprobarea Regulamentului pentru acordarea autorizațiilor pentru montarea, punerea în funcțiune, repararea şi exploatarea sistemelor de repartizare a costurilor a fost elaborat prezentul proiect de act normativ.

Proiectul de act normativ poate fi consultat:

• pe pagina de internet a instituției, la <https://www.anrsc.ro/proiecte-acte-normative>

• la sediul instituției din str. Lucian Blaga nr. 4, Sector 3, București

Proiectul de act normativ se poate obține în copie, pe bază de cerere depusă la biroul de relații cu publicul al instituției.

Pentru informații suplimentare, vă stăm la dispoziție la următoarele date de contact: telefon: 021/317.97.51, e-mail: florina.vartolomei@anrsc.ro , persoană de contact: doamna Florina Vartolomei.